DELO NA DALJAVO - ČETRTEK, 26. 3. 2020\_ali PETEK, 27. 3. 2020

Dragi učenci in učenke!

Glede na to, da se zima še ni dokončno poslovila in nas je ponoči obdarila s snežno odejo, predlagam, da poiščemo topla oblačila in primerno obutev ter si privoščimo snežne radosti na bližnjem hribu ali kar na domačem dvorišču. Aktivnosti, ki sem vam jih pripravil za današnji dan že včeraj, pa prestavimo na jutrišnji dan.

* SAMOSTOJNO UČENJE – individualno delo učencev

1. razred: Branje enostavnih slikopisov; računanje do 10.

5. razred: Dinarsko-kraške pokrajine.

Na spodnji povezavi poišči in preberi besedilo ter si oglej gradivo. Zapiši pomembne značilnosti (lega, zgradba tal, kraški pojavi, zakaj je pokrajina ekološko ranljiva, kateri reki tečeta skozi in njuna posebnost) ter odgovore posreduj razredničarki na dogovorjen naslov.

Povezava: <https://www.kamra.si/digitalne-zbirke/item/dinarskokraske-pokrajine.html>

Ostali razredi: Dokončajte domačo nalogo in utrdite predelano snov.

Za konec današnjega delovnega dne izkoristite snežne razmere in si privoščite še **aktivnosti na snegu**.

* USMERJEN PROSTI ČAS – aktivnosti na snegu

Izberite aktivnosti, ki vas veselijo in si jih lahko privoščite glede na razmere v vaši bližnji okolici. Predlagam naslednje aktivnosti: sankanje, smučanje, izdelavo snežaka, zimskega bivališča, zimske vasice.

Navodila in priporočila za aktivnosti na snegu:

1. Oblecite topla (neprepustna za vlago) oblačila in obutev. Naj ne manjkata kapa in rokavice.
2. Izberite želeno aktivnost (lahko jih je več) in poiščite primeren teren.
3. Poskrbite za varnost (tehnično brezhibne smučke, sanke; vezalke na smučkah, krogci na palicah; pri smučanju in sankanju (če niste sami – največ 5 družinskih članov) se ne spuščajte in vzpenjajte po isti poti, razen če vozite drug za drugim. V tem primeru na pozabite na ustrezno razdaljo).
4. Pri izdelovanju snežaka in zimskega bivališča bodite previdni, da ne pride do poškodb z orodjem, ki ga uporabljate.
5. Privoščite si počitek in se okrepčajte s toplim napitkom.
6. Po končanih aktivnostih pospravite rekvizite in se preoblecite. Mokra oblačila in obutev dajte sušit.

Glede na to, da se že dolgo nismo videli, vas prosim, da se mi predstavite tako, da mi pošljete posnetek z ene od vaših današnjih aktivnosti na naslov: <zdravko.sostaric@gmail.com>

Športni pozdrav.

Četrtek, 26. 3. 2020 Zdravko Šoštarić, prof., spec.